Si Pertuf, d isem i d-yesnulfa Muḥya. Si Pertuf, d tamlaɣt n Muḥya, tettwehi ɣer tmezgunt n Molière Tartuffe. Yessemres isem-agi iwakken ad yesseḍs imdanen .“Si” d isem i icudden ɣer umesɣan. Am akken i yura Laoufi Amar : « Mi yessemres Muḥya awal “Si” deg tuget n yiḍrisen-is (Si Leḥlu, Si Sinistri, Si Pertuf, Si Funi, Si Belqaddur...), annect-a yesɛa aṭas n yinumak. Deg tilawt, yesbedd iwudam-agi yettuneḥsaben d isaɣanen (yeqqnen ɣef wannar n tedyanit) iwakken ad uɣalen d allal i usmjger akked usenqed n tmetti12 ». Si Pertuf d awadem agejdan, yettban-d d lmumen, yeṭṭef di ddin, maca di tidet ur yelli ara d lmumen, d amdan yeskidiben, d aḥezzaz, d axeddaɛ, d axabit, bu sin n wudmawen.